section_heading: Slikarski počeci i osnutak tzv. Hlebinske škole
paragraph_text: Ivan Generalić već od ranog djetinjstva crta i slika. Sustavno se počinje baviti slikarstvom u ljeto 1930. godine nakon što s Franjom Mrazom upoznaje akademskog slikara Krstu Hegedušića koji im postaje mentor. Iako se ljeto 1930. veže za osnutak Hlebinske škole, postoje izvori koji tvrde da je „škola“ osnovana i ranije. Tako je, prema Ivi Hergešiću, Krsto Hegedušić već 1929. godine osnovao seljačku slikarsku školu u Hlebinama.Sumpor, S. Ivan Generalić 1930 - 1945, monografija, Hrvatski muzej naivne umjetnosti, Zagreb, 2010., ISBN 978-953-6660-46-9, str. 15